Kosovë, rreth një mijë gra raportojnë të kenë qenë viktimë e dhunës
Veprimtarët humanitarë tërheqin vërejtjen se ky numër është shumë më i lartë, meqë një pjesë e rasteve nuk raportohen kurrë
Në Kosovë, sipas të dhënave zyrtare, gjysma e rasteve të dhunës që paraqiten në polici kanë të bëjnë me dhunën ndaj gruas. Shefi i misionit të Organizatës për Siguri e Bashkëpunim në Evropë, Verner Almhofer, në një deklaratë me rastin e 25 nëntorit, Ditës Ndërkombëtare për çrrënjosjen e Dhunës ndaj Gruas, ka vënë në pah se shifrat zyrtare të policisë tregojnë se të gjitha viktimat e trafikimit me qenie njerëzore në Kosovë, janë gra. Sipas raporteve të policisë gjatë nëntëmujorit të këtij viti, janë raportuar 620 raste të dhunës në familje, nga të cilat 95 për qind të rasteve janë gra. Rastet e raportuara gjatë një vitit në polici arrijnë një mijë, por sipas Igballe Rogovës nga Rrjeti i grave të Kosovës, kjo nuk paraqet gjendjen reale. tha ajo. Një grup i veprimtareve për të drejtat e grave në Kosovë organizuan sot një tubim në qendër të Prishtinës për të tërhequr vëmendjen se nuk mjaftojnë fushatat dhe ligjet, por duhet një angazhim i gjithanshëm për t’i thënë jo dhunës ndaj grave. Zonja Rogova thotë se qytetarët janë faktori thelbësorë në këto përpjekje. tha zonja Rogova. Ajo thotë se dhuna nuk është një çështje e brendshme e familjes dhe raportimi i saj nuk duhet të jetë tabu. tha zonja Rogova. Përveç shkallës së dhunës, gratë në Kosovë ende përballen me vështirësi në qasje në arsim dhe punësim, e sidomos në mbajtjen e posteve drejtuese. Çështja e dhunës ndaj grave është numëruar si një nga problemet kryesore të fushës së të drejtave dhe lirive të njeriut në Kosovë edhe nga organizatat ndërkombëtare. Kosova vlerësohet se ka një kuadër ligjor mjaft të avancuar, por problemet janë të mëdha në zbatimin e këtij kuadri.